nibzard/narodne-novine-full-text-markdown huggingface dataset:
### NN 124/2019 (18.12.2019.), Rješenje o imenovanju dijela članova i zamjenika članova hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu

VLADA REPUBLIKE HRVATSKE

2460

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 1. Sporazuma između Republike Hrvatske i Bosne i Hercegovine o pograničnom prometu, Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O IMENOVANJU DIJELA ČLANOVA I ZAMJENIKA ČLANOVA HRVATSKOG DIJELA MJEŠOVITOG POVJERENSTVA ZA PRAĆENJE PROVEDBE SPORAZUMA IZMEĐU REPUBLIKE HRVATSKE I BOSNE I HERCEGOVINE O POGRANIČNOM PROMETU

1. Za članice hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu, imenuju se:

– ANITA MANDIĆ, predstavnica Ministarstva unutarnjih poslova

– ŽELJKA ANDRIĆ DORONTIĆ, predstavnica Državnog inspektorata.

2. Za zamjenike članova hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu, imenuju se:

– DENIS KARAKAŠ, predstavnik Ministarstva vanjskih i europskih poslova

– VJEKOSLAV RICOV, predstavnik Državnog inspektorata.

Klasa: 080-02/19-01/192
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Rješenje o razrješenju člana i dijela zamjenika članova hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima

VLADA REPUBLIKE HRVATSKE

2461

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 4. stavka 1. Ugovora između Republike Hrvatske i Bosne i Hercegovine o graničnim prijelazima, Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O RAZRJEŠENJU ČLANA I DIJELA ZAMJENIKA ČLANOVA HRVATSKOG DIJELA MJEŠOVITOG POVJERENSTVA ZA PRAĆENJE PROVEDBE UGOVORA IZMEĐU REPUBLIKE HRVATSKE I BOSNE I HERCEGOVINE O GRANIČNIM PRIJELAZIMA

1. Razrješuje se VJEKOSLAV RICOV dužnosti člana hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima, na koju je imenovan kao predstavnik Ministarstva poljoprivrede.

2. Razrješuju se dužnosti zamjenice članova hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima:

– DAVORKA SARIĆ, na koju je imenovana kao predstavnica Ministarstva vanjskih i europskih poslova

– ŽELJKA ANDRIĆ DORONTIĆ, na koju je imenovana kao predstavnica Ministarstva poljoprivrede.

Klasa: 080-02/19-02/93
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Rješenje o imenovanju člana i dijela zamjenika članova hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima

VLADA REPUBLIKE HRVATSKE

2462

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 4. stavka 1. Ugovora između Republike Hrvatske i Bosne i Hercegovine o graničnim prijelazima, Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O IMENOVANJU ČLANA I DIJELA ZAMJENIKA ČLANOVA HRVATSKOG DIJELA MJEŠOVITOG POVJERENSTVA ZA PRAĆENJE PROVEDBE UGOVORA IZMEĐU REPUBLIKE HRVATSKE I BOSNE I HERCEGOVINE O GRANIČNIM PRIJELAZIMA

1. Imenuje se VJEKOSLAV RICOV članom hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima, kao predstavnik Državnog inspektorata.

2. Za zamjenike članova hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima, imenuju se:

– DENIS KARAKAŠ, kao predstavnik Ministarstva vanjskih i europskih poslova

– ŽELJKA ANDRIĆ DORONTIĆ, kao predstavnica Državnog inspektorata.

Klasa: 080-02/19-01/191
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Odluka o lokalnim porezima Općine Ernestinovo

OPĆINA ERNESTINOVO

2470

Na temelju članka 42. Zakona o lokalnim porezima (»Narodne novine«, broj 115/16, 101/17) te članka 28. Statuta Općine Ernestinovo (Službeni glasnik Općine Ernestinovo broj 1/13, 4/13, 3/18, 4/18, 4/19 – pročišćeni tekst), Općinsko vijeće Općine Ernestinovo na 24. sjednici održanoj 26. studenoga 2019. donosi

ODLUKU

O LOKALNIM POREZIMA OPĆINE ERNESTINOVO

I. OPĆA ODREDBA

Članak 1.

Ovom Odlukom uvode se lokalni porezi koji su prihod Općine Ernestinovo te propisuju stope za plaćanje lokalnih poreza.

II. VRSTE POREZA I POREZNE STOPE

Članak 2.

U Općini Ernestinovo uvode se sljedeći porezi:

1. prirez porezu na dohodak

2. porez na potrošnju

3. porez na korištenje javnih površina.

1) Prirez porezu na dohodak

Članak 3.

Prirez porezu na dohodak plaća se po stopi od 10%.

2) Porez na potrošnju

Članak 4.

Porez na potrošnju plaća se po stopi od 3%.

3) Porez na korištenje javnih površina

Članak 5.

Porez na korištenje javnih površina plaća se po stopi od 20%.

Osnovica za obračun poreza na korištenje javnih površina je iznos zakupnine, odnosno ugovorene naknade za korištenje javne površine.

Članak 6.

Javnom površinom u smislu ove Odluke smatra se zemljište unutar građevnog područja koje je u skladu s prostornim planovima namijenjeno općoj uporabi (ulice, trgovi, parkovi, nogostupi, igrališta, zelene površine, tržnica, kupalište i slično), a kojim sukladno posebnom zakonu upravlja Općina Ernestinovo.

Članak 7.

Poslove utvrđivanja, nadzora, naplate i ovrhe poreza na korištenje javnih površina obavlja Jedinstveni upravni odjel.

Članak 8.

U slučaju korištenja javne površine kad je organizator ili naručitelj određenih aktivnosti Općina Ernestinovo ne plaća se porez na korištenje javnih površina.

Članak 9.

Obveznik je dužan platiti ovaj porez do 15. dana u mjesecu za prethodni mjesec kada se radi o zakupu na duži rok od 3 dana, odnosno u roku od 8 dana od dana primitka rješenja za zakup do 30 dana na žiro-račun proračuna Općine Ernestinovo.

III. PRIJENOS OVLASTI NA NADLEŽNA
 POREZNA TIJELA

Članak 10.

Poslovi utvrđivanja, evidentiranja, nadzora, naplate i ovrhe poreza na potrošnju povjeravaju se Ministarstvu financija – Poreznoj upravi.

Stvarno i mjesno nadležna ustrojstvena jedinica Porezne uprave, Ministarstva financija je nadležno porezno tijelo za utvrđivanje i naplatu lokalnih poreza, osim poreza na korištenje javnih površina.

IV. PRIJELAZNE I ZAVRŠNE ODREDBE

Članak 11.

Stupanjem na snagu ove Odluke prestaje važiti Odluka o lokalnim porezima Općine Ernestinovo objavljena u Službenom glasniku Općine Ernestinovo broj 2/17 i »Narodnim novinama« broj 64/17.

Članak 12.

Svi započeti postupci utvrđivanja i naplate općinskih poreza koji nisu dovršeni do dana stupanja na snagu ove Odluke godine dovršit će se po odredbama ove odluke.

Članak 13.

Ova Odluka objavit će se u Službenom glasniku Općine Ernestinovo i »Narodnim novinama«, a stupa na snagu 1. siječnja 2020.

Klasa: 410-07/19-02/2

Urbroj: 2158/04-19-1

Ernestinovo, 26. studenoga 2019.

Predsjednik
 Općinskog vijeća
 Krunoslav Dragičević, v. r.
### NN 124/2019 (18.12.2019.), Pravilnik o izmjeni Pravilnika o obrascima i evidencijama putnih isprava hrvatskih državljana te načinu dostave i preuzimanja izrađenih putovnica

Ministarstvo unutarnjih poslova

2463

Na temelju članka 49. Zakona o putnim ispravama hrvatskih državljana (»Narodne novine«, br. 77/1999., 133/2002., 48/2005., 74/2009., 154/2014. i 82/2015.), ministar unutarnjih poslova donosi

PRAVILNIK

O IZMJENI PRAVILNIKA O OBRASCIMA I EVIDENCIJAMA PUTNIH ISPRAVA HRVATSKIH DRŽAVLJANA TE NAČINU DOSTAVE I PREUZIMANJA IZRAĐENIH PUTOVNICA

Članak 1.

U Pravilniku o obrascima i evidencijama putnih isprava hrvatskih državljana te načinu dostave i preuzimanja izrađenih putovnica (»Narodne novine«, broj: 4/2010., 22/2010, 85/2015., 118/2015. i 130/2017.), u članku 13. stavak 4. mijenja se i glasi:

»Uništavanje putovnica iz stavka 3. ovoga članka obavlja se jednom mjesečno.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/297

Urbroj: 511-01-152-19-3

Zagreb, 9. prosinca 2019.

Ministar
 dr. sc. Davor Božinović, v. r.
### NN 124/2019 (18.12.2019.), Odluka o prestanku važenja Odluke o prirezu porezu na dohodak Grada Gospića

Grad Gospić

2467

Na temelju članka 20. i članka 42. stavka 3. Zakona o lokalnim porezima (»Narodne novine« broj 115/16 i 101/17), te članka 33. Statuta Grada Gospića (»Službeni vjesnik Grada Gospića« br. 7/09, 5/10, 7/10, 1/12, 2/13, 3/13 – p.t., 7/15, 1/18), Gradsko vijeće Grada Gospića, na sjednici održanoj 22. studenoga 2019. godine, donosi

ODLUKU

O PRESTANKU VAŽENJA ODLUKE O PRIREZU POREZU NA DOHODAK GRADA GOSPIĆA

Članak 1.

Odluka o prirezu porezu na dohodak Grada Gospića (»Narodne novine« broj 42/12) prestaje važiti.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2020. godine.

Članak 3.

Ova Odluka će se objaviti i u »Službenom vjesniku Grada Gospića«.

Klasa: 410-03/12-01/21

Urbroj: 2125/01-01-19-07

Gospić, 22. studenoga 2019.

Predsjednik
 Gradskog vijeća Grada Gospića
 Petar Radošević, v. r.
### NN 124/2019 (18.12.2019.), Rješenje o verifikaciji i dodjeli naziva »Referentni centar Ministarstva zdravstva za epidemiologiju« Službi za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb

Ministarstvo zdravstva

2465

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Službi za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb, verificira se i dodjeljuje naziv »Referentni centar Ministarstva zdravstva za epidemiologiju« na vrijeme od pet godina.

2. Služba za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za epidemiologiju«.

3. »Referentni centar Ministarstva zdravstva za epidemiologiju« Službe za epidemiologiju s javnozdravstvenim laboratorijem Hrvatskog zavoda za javno zdravstvo, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/05

Urbroj: 534-04-2-1/5-19-15

Zagreb, 22. studenoga 2019.

Ministar
 prof. dr. sc. Milan Kujundžić, dr. med., v. r.
### NN 124/2019 (18.12.2019.), Odluka o utvrđivanju prava na prehranu razine 2

Ministarstvo znanosti i obrazovanja

2464

Na temelju članka 7. stavka 3. podstavka 2. Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13 i 8/14), ministrica znanosti i obrazovanja donosi

ODLUKU

I.

Ovom odlukom utvrđuje se pravo na prehranu razine 2, odnosno pravo na potporu na dva meni obroka dnevno korisnicima koji imaju prebivalište ili boravište u mjestu koje je slabo prometno povezano s mjestom studiranja u gradu Bjelovaru.

II.

Pravo iz točke 1. ove odluke dodjeljuje se korisnicima potpore koji imaju prebivalište ili boravište u gradovima Daruvaru i Garešnici te općinama Dežanovcu i Končanici.

III.

Ova odluka objavljuje se u »Narodnim novinama« i stupa na snagu 1. siječnja 2020. godine.

Klasa: 602-01/19-03/00196

Urbroj: 533-04-19-0002

Zagreb, 3. prosinca 2019.

Ministrica
 prof. dr. sc. Blaženka Divjak, v. r.
### NN 124/2019 (18.12.2019.), Odluka o porezima Općine Belica

Općina Belica

2469

Na temelju članka 20., stavka 1. te članka 42. Zakona o lokalnim porezima (»Narodne novine« broj 115/16, 101/17) i članka 31. Statuta Općine Belica (»Službeni glasnik Međimurske županije« 4/13, 5/18), Općinsko vijeće Općine Belica na svojoj 16. sjednici održanoj 4. prosinca 2019. godine donijelo je

ODLUKU

O POREZIMA OPĆINE BELICA

Članak 1.

Ovom Odlukom utvrđuje se da Općina Belica nema lokalne poreze.

Članak 2.

Stupanjem na snagu ove odluke prestaju važiti sve dosadašnje odluke kojima je regulirana naplata lokalnih poreza.

Članak 3.

Ova Odluka objavit će se u »Službenom glasniku Međimurske županije« i u »Narodnim novinama«, a stupa na snagu prvoga dana u mjesecu nakon mjeseca u kojem je odluka objavljena u »Narodnim novinama«.

Ista odluka bit će objavljena i na mrežnim stranicama porezne uprave.

Klasa: 410-01/19-01/18

Urbroj: 2109-3-02-19-01

Belica, 4. prosinca 2019.

OPĆINSKO VIJEĆE OPĆINE BELICA

Predsjednik
 Općinskog vijeća
 Petar Janušić, v. r.
### NN 124/2019 (18.12.2019.), II. dodatak Kolektivnog ugovora društva Autocesta Rijeka - Zagreb d.d.

KOLEKTIVNI UGOVORI

2485

Na temelju članka 192. Zakona o radu (»Narodne novine« broj 93/14, 127/17 i 98/19) i članka 145. Kolektivnog ugovora od 9. srpnja 2018.,

AUTOCESTA RIJEKA – ZAGREB d.d., Širolina 4, OIB: 96330310281 (u daljnjem tekstu: Poslodavac), zastupana po predsjedniku Uprave Miri Škrgatiću

i

NEZAVISNI CESTARSKI SINDIKAT, Zagreb – Širolina 4, OIB: 84712436363 (u daljnjem tekstu: Sindikat), zastupan po predsjedniku Sindikata Mijatu Staniću i predsjedniku podružnice Anđelku Kasuniću zaključili su 23. listopada 2019. godine

II. DODATAK KOLEKTIVNOG UGOVORA

Članak 1.

Ovim II. dodatkom Kolektivnog ugovora mijenjaju se i dopunjuju odredbe Kolektivnog ugovora ur.broj: 06-29/18 od 9. srpnja 2018. godine (dalje u tekstu: Kolektivni ugovor).

Članak 2.

Ugovorne strane suglasno utvrđuju da će se izmjene i dopune odredaba iz Kolektivnog ugovora, utvrđene ovim II. dodatkom Kolektivnog ugovora primjenjivati za vrijeme primjene Kolektivnog ugovora.

Članak 3.

Iza članka 72. Kolektivnog ugovora dodaje se podnaslov koji glasi:

»Ostala neoporeziva primanja radnika«

Članak 4.

Iza članka 72. Kolektivnog ugovora dodaje se novi članak 72. a koji glasi:

»Poslodavac će tijekom godine radniku isplatiti ostala neoporeziva primanja u iznosima kako slijedi:

– novčanu paušalnu naknadu za podmirivanje troškova prehrane radnika u iznosu od 415,00 kuna mjesečno, odnosno naknadu u maksimalnom neoporezivom iznosu, koja u trenutku potpisa ovog dodatka Ugovora iznosi 5.000,00 kuna godišnje, s početkom primjene od dana potpisa ovog II. Dodatka Kolektivnog ugovora.

Ako se primici iz točke 1. ovog članka isplaćuju radniku koji istovremeno radi kod dva ili više poslodavaca u poreznom razdoblju za koje se primci isplaćuju i/ili je tijekom poreznog razdoblja imao zasnovan radni odnos kod dva ili više poslodavaca, ali ne istovremeno, radnik je obvezan prije isplate primitaka svakom poslodavcu podnijeti pisanu izjavu u kojoj će navesti je li kod drugog i/ili bivšeg poslodavca ostvario isplatu tih primitaka za određeno razdoblje i u kojem iznosu. U slučaju da su navedeni primici već dijelom isplaćeni za isto razdoblje, neoporezivo se može isplatiti samo razlika do propisanog neoporezivog iznosa za određenu vrstu naknade.«

Članak 5.

Ovaj Ugovor sačinjen je u 8 (osam) istovjetnih primjeraka, od kojih Poslodavac zadržava 3 (tri) primjerka, Sindikat zadržava 2 (dva) primjerka, 2 (dva) primjerka dostavljaju se Ministarstvu rada i mirovinskog sustava, Sektoru za rad i socijalno partnerstvo, a 1 (jedan) primjerak dostavlja se »Narodnim novinama«, službenom listu Republike Hrvatske.

Urbroj: 06-43/19
 Zagreb, 23. listopada 2019.

|  |  |  |
| --- | --- | --- |
| ZA AUTOCESTE  RIJEKA – ZAGREB |  | ZA NEZAVISNI  CESTARSKI SINDIKAT |
| Predsjednik Uprave |  | Predsjednik Sindikata |
| Miro Škrgatić, v. r. |  | Mijat Stanić, v. r. |
|  |  | Predsjednik Podružnice |
|  |  | Anđelko Kasunić, v. r. |
### NN 124/2019 (18.12.2019.), Pravilnik o izmjenama Pravilnika o stipendiranju studenata – pripadnika hrvatskog naroda izvan Republike Hrvatske

Središnji državni ured za hrvate izvan Republike Hrvatske

2466

Na temelju članka 38. Zakona o sustavu državne uprave (»Narodne novine«, broj 66/2019), članaka 33. i 60. Zakona o odnosima Republike Hrvatske s Hrvatima izvan Republike Hrvatske (»Narodne novine«, broj 124/2011 i 16/2012) te članka 15. Uredbe o unutarnjem ustrojstvu Središnjeg državnog ureda za Hrvate izvan Repub­like Hrvatske (»Narodne novine«, broj 2/2017 i 4/2019), državni tajnik donosi

PRAVILNIK

O IZMJENAMA PRAVILNIKA O STIPENDIRANJU STUDENATA – PRIPADNIKA HRVATSKOG NARODA IZVAN REPUBLIKE HRVATSKE

Članak 1.

U Pravilniku o stipendiranju studenata – pripadnika hrvatskog naroda izvan Republike Hrvatske (»Narodne novine«, broj 126/2017) u članku 5. stavku 5. brišu se riječi: »www.hrvatiizvanrh.hr«.

Članak 2.

U članku 15. stavku 1. brišu se druga i treća alineja.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/04
 Urbroj: 537-02/1-19-01
 Zagreb, 16. prosinca 2019.

Državni tajnik
 Zvonko Milas, v. r.
### NN 124/2019 (18.12.2019.), Odluka o iznosu tarifnih stavki za distribuciju plina za energetski subjekt HEP-PLIN d.o.o., Cara Hadrijana 7, Osijek

HRVATSKA ENERGETSKA REGULATORNA AGENCIJA

2475

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 17. prosinca 2019. donijela

ODLUKU

O IZNOSU TARIFNIH STAVKI ZA
 DISTRIBUCIJU PLINA ZA ENERGETSKI SUBJEKT HEP-PLIN d.o.o., CARA HADRIJANA 7,
 OSIJEK

I.

Ovom Odlukom određuju se iznosi tarifnih stavki za distribuciju plina za energetski subjekt HEP-PLIN d.o.o. za distribuciju i opskrbu plinom, Cara Hadrijana 7, Osijek, za 2020. i 2021. godinu, drugog regulacijskog razdoblja 2017. – 2021., sukladno Prilogu I. koji je sastavni dio ove Odluke.

II.

Danom stupanja na snagu ove Odluke prestaje važiti Odluka o iznosu tarifnih stavki za distribuciju plina (»Narodne novine«, broj 127/17) u dijelu Priloga I. koji se odnosi na energetski subjekt HEP-PLIN d.o.o. za distribuciju i opskrbu plinom, Cara Hadrijana 7, Osijek.

III.

Ova Odluka objavit će se u »Narodnim novinama«, a stupa na snagu 1. siječnja 2020. godine.

Klasa: 310-34/19-04/78
 Urbroj: 371-04-19-9
 Zagreb, 17. prosinca 2019.

Predsjednik Upravnog vijeća
 Tomislav Jureković, dipl. ing., v. r.

PRILOG 1.

IZNOSI TARIFNIH STAVKI ZA DISTRIBUCIJU PLINA

Energetski subjekt: HEP-PLIN d.o.o., Cara Hadrijana 7, 31000 Osijek

|  |  |  |  |  |  |
| --- | --- | --- | --- | --- | --- |
| Vrsta tarifnih stavki | Oznaka tarifne stavke | Tarifni model | Tarifne stavke za godine regulacijskog razdoblja (bez PDV-a) | | Mjerna jedinica |
| 2020. | 2021. |
| Tarifna stavka za distribuiranu količinu plina | Ts1 | TM1 | 0,0361 | 0,0365 | kn/kWh |
| TM2 | 0,0361 | 0,0365 | kn/kWh |
| TM3 | 0,0361 | 0,0365 | kn/kWh |
| TM4 | 0,0325 | 0,0329 | kn/kWh |
| TM5 | 0,0325 | 0,0329 | kn/kWh |
| TM6 | 0,0307 | 0,0310 | kn/kWh |
| TM7 | 0,0289 | 0,0292 | kn/kWh |
| TM8 | 0,0271 | 0,0274 | kn/kWh |
| TM9 | 0,0253 | 0,0256 | kn/kWh |
| TM10 | 0,0217 | 0,0219 | kn/kWh |
| TM11 | 0,0181 | 0,0183 | kn/kWh |
| TM12 | 0,0144 | 0,0146 | kn/kWh |
| Fiksna mjesečna naknada | Ts2 | TM1 | 10,00 | 10,00 | kn |
| TM2 | 10,00 | 10,00 | kn |
| TM3 | 20,00 | 20,00 | kn |
| TM4 | 30,00 | 30,00 | kn |
| TM5 | 40,00 | 40,00 | kn |
| TM6 | 60,00 | 60,00 | kn |
| TM7 | 100,00 | 100,00 | kn |
| TM8 | 150,00 | 150,00 | kn |
| TM9 | 200,00 | 200,00 | kn |
| TM10 | 300,00 | 300,00 | kn |
| TM11 | 400,00 | 400,00 | kn |
| TM12 | 500,00 | 500,00 | kn |

Napomena: za obračunska mjerna mjesta koja se nalaze u građevini ili dijelu građevine namijenjenoj za stanovanje fiksna mjesečna naknada Ts2 uvećava se za iznos od 3,00 kune zbog troškova postupka ispitivanja nepropusnosti i ispravnosti plinske instalacije u svrhu izdavanja ispitnog izvještaja prema Zakonu o zapaljivim tekućinama i plinovima.
### NN 124/2019 (18.12.2019.), Odluka o iznosu tarifnih stavki za javnu uslugu opskrbe plinom za razdoblje od 1. siječnja do 31. ožujka 2020. za energetski subjekt HEP-PLIN d.o.o., Cara Hadrijana 7, Osijek

Hrvatska energetska regulatorna agencija

2474

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 7. stavka 2. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 34/18), Hrvatska energetska regulatorna agencija je na sjednici Upravnog vijeća održanoj 17. prosinca 2019. donijela

ODLUKU

O IZNOSU TARIFNIH STAVKI ZA JAVNU USLUGU OPSKRBE PLINOM ZA RAZDOBLJE OD 1. SIJEČNJA DO 31. OŽUJKA 2020. ZA ENERGETSKI SUBJEKT HEP-PLIN d.o.o., CARA HADRIJANA 7, OSIJEK

I.

Ovom Odlukom određuju se iznosi tarifnih stavki za javnu uslugu opskrbe plinom za energetski subjekt HEP-PLIN d.o.o. za distribuciju i opskrbu plinom, Cara Hadrijana 7, Osijek, za razdoblje od 1. siječnja do 31. ožujka 2020. godine, i to iznosi tarifnih stavki za isporučenu količinu plina sukladno Prilogu 1. koji je sastavni dio ove Odluke.

II.

Danom stupanja na snagu ove Odluke prestaje važiti Odluka o iznosu tarifnih stavki za javnu uslugu opskrbe plinom za razdoblje od 1. travnja do 31. prosinca 2019. te za razdoblje od 1. siječnja do 31. ožujka 2020. (»Narodne novine«, broj 15/19) u dijelu Priloga I. koji se odnosi na energetski subjekt HEP-PLIN d.o.o. za distribuciju i opskrbu plinom, Cara Hadrijana 7, Osijek.

III.

Ova Odluka objavit će se u »Narodnim novinama«, a stupa na snagu 1. siječnja 2020. godine.

Klasa: 310-34/19-04/78
 Urbroj: 371-04-19-10
 Zagreb, 17. prosinca 2019.

Predsjednik Upravnog vijeća
 Tomislav Jureković, dipl. ing., v. r.

PRILOG 1.

IZNOSI TARIFNIH STAVKI ZA ISPORUČENU KOLIČINU PLINA

Energetski subjekt: HEP-PLIN d.o.o., Cara Hadrijana 7, 31000 Osijek

|  |  |  |  |  |  |  |  |
| --- | --- | --- | --- | --- | --- | --- | --- |
| Vrsta tarifne stavke | Oznaka tarifne stavke | Tarifni model | REFERENTNA CIJENA PLINA | TROŠAK DISTRIBUCIJE PLINA | TROŠAK OPSKRBE PLINOM | KRAJNJA CIJENA OPSKRBE PLINOM –   bez PDV-a | Mjerna jedinica |
| Tarifna stavka za isporučenu količinu plina – za razdoblje od 1. siječnja do 31. ožujka 2020. | Ts1 | TM1 | 0,1985 | 0,0361 | 0,0097 | 0,2443 | kn/kWh |
| TM2 | 0,0361 | 0,2443 | kn/kWh |
| TM3 | 0,0361 | 0,2443 | kn/kWh |
| TM4 | 0,0325 | 0,2407 | kn/kWh |
| TM5 | 0,0325 | 0,2407 | kn/kWh |
| TM6 | 0,0307 | 0,2389 | kn/kWh |
| TM7 | 0,0289 | 0,2371 | kn/kWh |
| TM8 | 0,0271 | 0,2353 | kn/kWh |
| TM9 | 0,0253 | 0,2335 | kn/kWh |
| TM10 | 0,0217 | 0,2299 | kn/kWh |
| TM11 | 0,0181 | 0,2263 | kn/kWh |
| TM12 | 0,0144 | 0,2226 | kn/kWh |
### NN 124/2019 (18.12.2019.), Odluka o iznosu tarifnih stavki za transport plina

HRVATSKA ENERGETSKA REGULATORNA AGENCIJA

2476

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14 i 102/15 i 68/18), Hrvatska energetska regulatorna agencija je na sjednici Upravnog vijeća održanoj 17. prosinca 2019. donijela

ODLUKU

O IZNOSU TARIFNIH STAVKI ZA TRANSPORT PLINA

I.

Tarifne stavke prema Metodologiji utvrđivanja iznosa tarifnih stavki za transport plina (»Narodne novine«, broj 48/18 i 58/18), za energetski subjekt PLINACRO d.o.o., Savska cesta 88A, Zagreb, za 2020. i 2021. godinu, drugog regulacijskog razdoblja 2017. – 2021., iznose kako slijedi:

|  |  |  |  |  |  |
| --- | --- | --- | --- | --- | --- |
| Vrsta tarifnih stavki | Oznaka tarifne stavke | Naziv tarifne stavke | Tarifne stavke –   prema izvanrednoj reviziji  (bez PDV-a) | | Mjerna jedinica |
| T+3 2020. | T+4 2021. |
| Tarifne stavke za ugovoreni stalni kapacitet na godišnjoj razini za ulaze u transportni sustav | TU,IN | Tarifna stavka za ulaz na interkonekciji | 2,0548 | 2,0499 | kn/kWh/dan |
| TU,PR | Tarifna stavka za ulaz iz proizvodnje | 1,8493 | 1,8449 | kn/kWh/dan |
| TU,SK | Tarifna stavka za ulaz iz sustava skladišta plina | 0,2055 | 0,2050 | kn/kWh/dan |
| TU,UPP | Tarifna stavka za ulaz iz terminala za UPP |  |  | kn/kWh/dan |
| Tarifne stavke za ugovoreni stalni kapacitet na godišnjoj razini za izlaze iz transportnog sustava | TI,IN | Tarifna stavka za izlaz na interkonekciji | 5,1107 | 5,1270 | kn/kWh/dan |
| TI,HR | Tarifna stavka za izlaz u Hrvatskoj | 0,7666 | 0,7691 | kn/kWh/dan |
| TI,ZZ | Tarifna stavka za izlaz u zasebnoj zoni |  |  | kn/kWh/dan |
| Tarifna stavka za količinu plina na izlazima iz transportnog sustava | TK | Tarifna stavka za količinu plina | 0,0015 | 0,0014 | kn/kWh |

II.

Ova Odluka objavit će se u »Narodnim novinama«, a stupa na snagu 1. siječnja 2020. godine.

III.

Danom stupanja na snagu ove Odluke prestaje važiti Odluka o iznosu tarifnih stavki za transport plina (»Narodne novine«, broj 111/18).

Klasa: 310-34/19-04/58
 Urbroj: 371-04-19-6
 Zagreb, 17. prosinca 2019.

Predsjednik Upravnog vijeća
 Tomislav Jureković, dipl. ing., v. r.
### NN 124/2019 (18.12.2019.), Odluka o izmjenama Odluke o obveznom komorskom doprinosu za jedinstveni sustav organiziranosti obrta

Hrvatska obrtnička komora

2484

Na temelju članka 24. Statuta Hrvatske obrtničke komore (»Narodne novine« broj 106/2014, 84/2016, 21/2018), Skupština Hrvatske obrtničke komore na 4. sjednici održanoj 10. prosinca 2019. godine donosi

ODLUKU

O IZMJENAMA ODLUKE O OBVEZNOM KOMORSKOM DOPRINOSU ZA JEDINSTVENI SUSTAV ORGANIZIRANOSTI OBRTA

Članak 1.

U Odluci o obveznom komorskom doprinosu za jedinstveni sustav organiziranosti obrta (»Narodne novine« broj 141/2015) u članku 6. u stavku 1. postotak »2%« zamjenjuje se postotkom »1,9%«.

Članak 2.

Članak 10. briše se.

Članak 3.

Ova Odluka objavit će se u »Narodnim novinama«.

Članak 4.

Ova Odluka stupa na snagu 1. siječnja 2020. godine.

Broj: 1-103-5884/6-11-2019
 Zagreb, 10. prosinca 2019.

Predsjednik
 Hrvatske obrtničke komore
 Dragutin Ranogajec, v. r.
### NN 125/2019 (20.12.2019.), Odluka o razrješenju članice odbora za obranu Hrvatskoga sabora

HRVATSKI SABOR

2490

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 13. prosinca 2019. donio je

ODLUKU

O RAZRJEŠENJU ČLANICE ODBORA ZA OBRANU HRVATSKOGA SABORA

I.

Razrješuje se članica Odbora za obranu Hrvatskoga sabora ANA KOMPARIĆ DEVČIĆ, na osobni zahtjev.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/46

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Odluka o razrješenju i izboru potpredsjednika i razrješenju člana Odbora za gospodarstvo Hrvatskoga sabora

HRVATSKI SABOR

2491

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 13. prosinca 2019. donio je

ODLUKU

O RAZRJEŠENJU I IZBORU POTPREDSJEDNIKA I RAZRJEŠENJU ČLANA ODBORA ZA GOSPODARSTVO HRVATSKOGA SABORA

I.

Razrješuje se potpredsjednik Odbora za gospodarstvo Hrvatskoga sabora dr. sc. DAMIR TOMIĆ.

II.

Za potpredsjednika Odbora za gospodarstvo Hrvatskoga sabora bira se SAŠA ĐUJIĆ.

III.

Razrješuje se član Odbora za gospodarstvo Hrvatskoga sabora SAŠA ĐUJIĆ.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/50

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Odluka o razrješenju i izboru člana Odbora za ljudska prava i prava nacionalnih manjina Hrvatskoga sabora

HRVATSKI SABOR

2492

Na temelju članka 81. Ustava Republike Hrvatske i članaka 46. i 80. Poslovnika Hrvatskoga sabora, Hrvatski sabor na sjednici 13. prosinca 2019. donio je

ODLUKU

O RAZRJEŠENJU I IZBORU ČLANA ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

I.

Razrješuje se član Odbora za ljudska prava i prava nacionalnih manjina Hrvatskoga sabora DRAŽEN BARIŠIĆ.

II.

Za člana Odbora za ljudska prava i prava nacionalnih manjina Hrvatskoga sabora bira se DRAŽEN SRPAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/52

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Odluka o razrješenju članice Odbora za obitelj, mlade i sport Hrvatskoga sabora

HRVATSKI SABOR

2493

Na temelju članka 81. Ustava Republike Hrvatske i članaka 46. i 88. Poslovnika Hrvatskoga sabora, Hrvatski sabor na sjednici 13. prosinca 2019. donio je

ODLUKU

O RAZRJEŠENJU ČLANICE ODBORA ZA OBITELJ, MLADE I SPORT HRVATSKOGA SABORA

I.

Razrješuje se članica Odbora za obitelj, mlade i sport Hrvatskoga sabora ANA KOMPARIĆ DEVČIĆ, na osobni zahtjev.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/45

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Odluka o razrješenju potpredsjednice i izboru potpredsjednika, izboru članova i prestanku mandata članica Odbora za obrazovanje, znanost i kulturu Hrvatskoga sabora

HRVATSKI SABOR

2494

Na temelju članka 81. Ustava Republike Hrvatske i članaka 46. i 98. Poslovnika Hrvatskoga sabora, Hrvatski sabor na sjednici 13. prosinca 2019. donio je

ODLUKU

O RAZRJEŠENJU POTPREDSJEDNICE I IZBORU POTPREDSJEDNIKA, IZBORU ČLANOVA I PRESTANKU MANDATA ČLANICA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Razrješuje se potpredsjednica Odbora za obrazovanje, znanost i kulturu Hrvatskoga sabora SABINA GLASOVAC.

II.

Za potpredsjednika Odbora za obrazovanje, znanost i kulturu Hrvatskoga sabora bira se dr. sc. DAMIR TOMIĆ.

III.

Za članove Odbora za obrazovanje, znanost i kulturu Hrvatskoga sabora biraju se:

SABINA GLASOVAC

dr. sc. GORAN MARIĆ.

IV.

Dana 10. srpnja 2019. dužnost članice Odbora za obrazovanje, znanost i kulturu Hrvatskoga sabora prestala je obnašati dr. sc. MARIJA ALFIREV, zbog prestanka zastupničkog mandata.

V.

Dana 1. prosinca 2019. dužnost članice Odbora za obrazovanje, znanost i kulturu Hrvatskoga sabora prestala je obnašati SUNČANA GLAVAK, zbog prestanka zastupničkog mandata.

VI.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/47

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Odluka o izboru predsjednika i prestanku mandata predsjednice Odbora za informiranje, informatizaciju i medije Hrvatskoga sabora

HRVATSKI SABOR

2495

Na temelju članka 81. Ustava Republike Hrvatske i članaka 46. i 111. Poslovnika Hrvatskoga sabora, Hrvatski sabor na sjednici 13. prosinca 2019. donio je

ODLUKU

O IZBORU PREDSJEDNIKA I PRESTANKU MANDATA PREDSJEDNICE ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Za predsjednika Odbora za informiranje, informatizaciju i medije Hrvatskoga sabora bira se dr. sc. GORAN MARIĆ.

II.

Dana 1. prosinca 2019. dužnost predsjednice Odbora za informiranje, informatizaciju i medije Hrvatskoga sabora prestala je obnašati SUNČANA GLAVAK, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/53

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Odluka o izboru člana i prestanku mandata članice Odbora za ravnopravnost spolova Hrvatskoga sabora

HRVATSKI SABOR

2496

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 13. prosinca 2019. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Za člana Odbora za ravnopravnost spolova Hrvatskoga sabora bira se ARSEN BAUK.

II.

Dana 10. srpnja 2019. dužnost članice Odbora za ravnopravnost spolova Hrvatskoga sabora prestala je obnašati dr. sc. MARIJA ALFIREV, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/48

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.

,
### NN 125/2019 (20.12.2019.), Odluka o razrješenju i imenovanju zamjenika člana, imenovanju člana i prestanku mandata članice Izaslanstva Hrvatskoga sabora u Parlamentarnoj dimenziji Srednjoeuropske inicijative

HRVATSKI SABOR

2497

Na temelju članka 81. Ustava Republike Hrvatske, Hrvatski sabor na sjednici 13. prosinca 2019. donio je

ODLUKU

O RAZRJEŠENJU I IMENOVANJU ZAMJENIKA ČLANA, IMENOVANJU ČLANA I PRESTANKU MANDATA ČLANICE IZASLANSTVA HRVATSKOGA SABORA U PARLAMENTARNOJ DIMENZIJI SREDNJOEUROPSKE INICIJATIVE

I.

Razrješuje se zamjenik člana Izaslanstva Hrvatskoga sabora u Parlamentarnoj dimenziji Srednjoeuropske inicijative STJEPAN ČURAJ.

II.

Za zamjenika člana Izaslanstva Hrvatskoga sabora u Parlamentarnoj dimenziji Srednjoeuropske inicijative imenuje se DRAŽEN SRPAK.

III.

Za člana Izaslanstva Hrvatskoga sabora u Parlamentarnoj dimenziji Srednjoeuropske inicijative imenuje se STJEPAN ČURAJ.

IV.

Dana 1. prosinca 2019. dužnost članice Izaslanstva Hrvatskoga sabora u Parlamentarnoj dimenziji Srednjoeuropske inicijative prestala je obnašati SUNČANA GLAVAK, zbog prestanka zastupničkog mandata.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-04/06

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Odluka o razrješenju predstojnika Ureda predsjednika Hrvatskoga sabora

HRVATSKI SABOR

2498

Na temelju članka 81. Ustava Republike Hrvatske, Hrvatski sabor na sjednici održanoj 13. prosinca 2019. donio je

ODLUKU

O RAZRJEŠENJU PREDSTOJNIKA UREDA PREDSJEDNIKA HRVATSKOGA SABORA

I.

Razrješuje se predstojnik Ureda predsjednika Hrvatskoga sabora DANIEL GLUNČIĆ.

II.

Ova Odluka objavit će se u »Narodnim novinama«, a stupa na snagu 30. prosinca 2019.

Klasa: 080-02/19-01/18

Zagreb, 13. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2019 (20.12.2019.), Uredba o izmjeni Zakona o zdravstvenoj zaštiti

Vlada Republike Hrvatske

2499

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 118/19), Vlada Republike Hrvatske je na sjednici održanoj 18. prosinca 2019. godine donijela

UREDBU

O IZMJENI ZAKONA O ZDRAVSTVENOJ ZAŠTITI

Članak 1.

U Zakonu o zdravstvenoj zaštiti (»Narodne novine«, broj 100/18), u članku 269. riječi: »31. prosinca 2019.« zamjenjuju se riječima: »31. prosinca 2020.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/19-44/03

Urbroj: 50301-27/12-19-3

Zagreb, 18. prosinca 2019.

Predsjednik
 mr. sc. Andrej Plenković, v. r.
### NN 125/2019 (20.12.2019.), Odluka o puštanju u optjecaj kovanog novca kuna i lipa s oznakom godine kovanja »2020.«

HRVATSKA NARODNA BANKA

2512

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 16. prosinca 2019. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2020.«

1. Kovani novac kuna i lipa s oznakom godine kovanja »2020.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), pušta se u optjecaj 15. siječnja 2020.

2. Ova Odluka stupa na snagu prvoga dana od dana objave u »Narodnim novinama«.

O. br. 2388/2019.

Zagreb, 16. prosinca 2019.

Predsjednik Savjeta
 Hrvatske narodne banke
 guverner
 Boris Vujčić, v. r.
### NN 125/2019 (20.12.2019.), Ispravak Odluke o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2522

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 122 od 12. prosinca 2019. godine te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 122/19. – u daljnjem tekstu: Odluka) u članku 1. Odluke u drugoj tablici dodaju se podaci:

»

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka | DDD i jed. mj. | Cijena za DDD | Cijena za DDD (s PDV-om) | Način primjene | Nositelj odobrenja | Proizvođač | Zaštićeno ime lijeka | Oblik, jačina i pakiranje lijeka | Cijena jed. oblika | Cijena jed. oblika (s PDV-om) | Cijena orig. pakiranja | Cijena orig. pakiranja (s PDV-om) | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. |
| N03AX15 152 |  | zonisamid | 0,2 g | 8,87 | 9,32 | O |  |  |  | caps. 56x100 mg | 4,44 | 4,66 | 248,43 | 260,85 | RSRN15 |

«.

Ovim Ispravkom utvrđene greške se ispravljaju.

Klasa: 025-04/19-01/360

Urbroj: 338-01-01-19-01

Zagreb, 18. prosinca 2019.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 125/2019 (20.12.2019.), Naredba o izmjenama Naredbe o mjerama za sprječavanje pojave i ranog otkrivanja unosa virusa afričke svinjske kuge na području Republike Hrvatske

Ministarstvo poljoprivrede

2506

Na temelju članka 11. stavka 8. Zakona o veterinarstvu (»Narodne novine«, br. 82/13, 148/13 i 115/18) ministrica poljoprivrede donosi

NAREDBU

O IZMJENAMA NAREDBE O MJERAMA ZA SPRJEČAVANJE POJAVE I RANOG OTKRIVANJA UNOSA VIRUSA AFRIČKE SVINJSKE KUGE NA PODRUČJU REPUBLIKE HRVATSKE

I.

U Naredbi o mjerama za sprječavanje pojave i ranog otkrivanja unosa virusa afričke svinjske kuge na području Republike Hrvatske (»Narodne novine«, br. 96/19 i 99/19):

– Članak 5. mijenja se i glasi:

INSPEKCIJSKI NADZOR

Članak 5.

1. Nadzor nad provedbom mjera određenih ovom Naredbom provode veterinarski inspektori Državnog inspektorata Republike Hrvatske i u slučaju utvrđivanja nesukladnosti poduzimaju odgovarajuće mjere.

2. Nadležni veterinarski inspektori dužni su provesti nadzore svih gospodarstava na kojima se drže svinje na način kako je određeno u članku 1. točka 1. ove Naredbe po pitanju odobravanja uvjeta držanja sukladno ovoj Naredbi te u svrhu utvrđivanja brojnog stanja svinja na tim gospodarstvima.

3. Veterinarska inspekcija mora voditi popis odobrenih gospodarstava iz članka 1. stavka 1. ove Naredbe, uključujući i broj svinja te ostale podatke o nadzorima, i po zahtjevu ih dostavljati Ministarstvu poljoprivrede, Upravi za veterinarstvo i sigurnost hrane.

4. O rezultatima nadzora nad provedbom mjera iz točke 1. ovoga članka te utvrđenim nesukladnostima Državni Inspektorat Republike Hrvatske dostavlja Ministarstvu poljoprivrede, Upravi za veterinarstvo i sigurnost hrane kvartalno izvješće.

II.

Ova Naredba stupa na snagu prvoga dana od dana objave u »Narodnim novinama«.

Klasa: 322-02/19-01/45

Urbroj: 525-10/0560-19-10

Zagreb, 6. prosinca 2019.

Ministrica poljoprivrede
 mr. sc. Marija Vučković, v. r.
### NN 125/2019 (20.12.2019.), Indeks potrošačkih cijena u studenome 2019.

DRŽAVNI ZAVOD ZA STATISTIKU

2508

Državni zavod za statistiku objavljuje

INDEKS

POTROŠAČKIH CIJENA U STUDENOME 2019.

Indeks potrošačkih cijena u studenome 2019. u odnosu na listopad 2019. iznosi 99,9.

Klasa: 957-04/19-01/1

Urbroj: 555-06-06-01-19-24

Zagreb, 16. prosinca 2019.

Glavna ravnateljica
 Lidija Brković, v. r.
### NN 125/2019 (20.12.2019.), Odluka o izmjenama Odluke o prirezu porezu na dohodak Grada Opatije

Grad Opatija

2514

Na temelju članka 42. stavka 1. točke 1. Zakona o lokalnim porezima (»Narodne novine« broj 115/16 i 101/17) i članka 29. Statuta Grada Opatije (»Službene novine Primorsko-goranske županije« broj 25/09, 30/09 – ispravak, 7/13, 3/18, 5/18 i 11/18 – proč. tekst) Gradsko vijeće Grada Opatije, na sjednici održanoj 11. 12. 2019. godine donosi

ODLUKU

O IZMJENAMA ODLUKE O PRIREZU POREZU NA DOHODAK

Članak 1.

U Odluci o prirezu porezu na dohodak (»Narodne novine« broj 126/07), u daljnjem tekstu: Odluka, članak 1. mijenja se i glasi:

»Ovom Odlukom utvrđuje se visina stope prireza porezu na dohodak.«

Članak 2.

Brišu se članci 3. i 4. Odluke.

Članak 3.

Ova Odluka objavit će se u »Narodnim novinama« i u »Službenim novinama Primorsko-goranske županije«, a stupa na snagu prvoga dana u mjesecu nakon mjeseca u kojem je objavljena.

Klasa: 011-01/19-01/22
 Urbroj: 2156/01-01/01-19-2
 Opatija, 11. prosinca 2019.

GRADSKO VIJEĆE GRADA OPATIJE

Predsjednik Gradskog vijeća
 Fernando Kirigin, v. r.
### NN 125/2019 (20.12.2019.), Odluka o izmjenama Odluke o općinskim porezima Općine Bukovlje

Općina Bukovlje

2516

Na temelju članka 20. i 42. stavka 1. Zakona o lokalnim porezima (»Narodne novine« broj 115/16 i 101/17) i članka 25. Statuta Općine Bukovlje (»Službeni vjesnik Brodsko-posavske županije« broj 3/18) Općinsko vijeće Općine Bukovlje na svojoj 20. sjednici održanoj 4. prosinca 2019. godine, donosi

ODLUKU

O IZMJENAMA ODLUKE O OPĆINSKIM POREZIMA OPĆINE BUKOVLJE

Članak 1.

U Odluci o općinskim porezima Općine Bukovlje (»Službeni vjesnik Brodsko-posavske županije« broj 18/19) članak 1. mijenja se i glasi:

»Ovom se odlukom utvrđuju lokalni porezi koji su izvori prihoda Općine Bukovlje, stope prireza porezu na dohodak i poreza na potrošnju, visina poreza na kuće za odmor te nadležno porezno tijelo za utvrđivanje i naplatu poreza na potrošnju i poreza na kuće za odmor.«

Članak 2.

U poglavlju II. odjeljak 1. Prirez porezu na dohodak:

»Članci 3. i 4. brišu se«.

Članak 3.

Članak 5. mijenja se i glasi:

»Prirez poreza na dohodak plaća se po stopi od 10% na osnovicu.«

U članku 5. briše se stavak 2. i 3.

Članak 4.

U poglavlju II. odjeljak 2. Porez na potrošnju:

»Članak 6. briše se«.

Članak 5.

U članku 7. stavak 2. i članku 8. stavak 1., 2., 3. brišu se.

Članak 6.

U poglavlju II. odjeljak 3. Porez na kuće za odmor:

»Članci od 9. do 12. i članci 14., 15. brišu se.«.

Članak 7.

U članku 13. briše se stavak 2.

Članak 8.

U članku 22. iza riječi »županije« treba stajati »a primjenjuje se od 1. siječnja sljedeće godine«.

Ostale odredbe ovog članka ostaju nepromijenjene.

Članak 9.

Ova Odluka stupa na snagu prvog dana od dana objave u »Službenom vjesniku Brodsko-posavske županije« i bit će objavljena u »Narodnim novinama«.

Odredbe o porezu na potrošnju i porezu na kuće za odmor primjenjuju se od 1. siječnja sljedeće godine.

Klasa: 400-01/19-01/89
 Urbroj: 2178/25-02-19-2
 Bukovlje, 4. prosinca 2019.

OPĆINSKO VIJEĆE OPĆINE BUKOVLJE

Predsjednik Općinskog vijeća
 Danijel Kovačević, inž. građ., v. r.
### NN 125/2019 (20.12.2019.), Odluka o II. izmjenama i dopunama Odluke o porezima Općine Pisarovina

Općina Pisarovina

2517

Na temelju članka 42. Zakona o lokalnim porezima (»Narodne novine«, br. 115/2016 i 101/2017) i članka 17. Statuta Općine Pisarovina (»Službene novine Općinu Pisarovina« broj 3/18), Općinsko vijeće Općine Pisarovina na svojoj 27. sjednici održanoj 12. prosinca 2019. godine donijelo je

ODLUKU

O II. IZMJENAMA I DOPUNAMA ODLUKE O POREZIMA OPĆINE PISAROVINA

Članak 1.

U Odluci o porezima Općine Pisarovina (»Narodne novine« broj 61/17 i 107/17) u članku 1., stavak 1. mijenja se i glasi:

»Ovom se Odlukom utvrđuju vrste poreza koji pripadaju Općini Pisarovina, njihove stope, visina te nadležno porezno tijelo za utvrđivanje i naplatu poreza.«.

Članak 2.

U članku 3. stavci 1. i 2. se brišu.

U stavku 3. iza broja »6% stavlja se točka te se riječi »na osnovicu iz stavka 2. ovog članka.« brišu.

Dosadašnji stavak 3., postaje stavak 1.

Članak 3.

Članak 4. briše se.

Članak 4.

Članci 5. i 6. brišu se.

Članak 5.

U članku 7. stavak 1. briše se.

U stavku 2. iza broja »3%« stavlja se točka te se riječi »na osnovicu iz stavka 1. ovog članka« brišu.

Dosadašnji stavak 2. postaje stavak 1.

Članak 6.

Članak 8. briše se.

Članak 7.

Članci 10., 11. i 12. brišu se.

Članak 8.

U članku 13., stavak 2. briše se.

Članak 9.

U članku 16. iza riječi »Poreznu upravu.« rečenica »Ovlašćuje se nadležna organizacija platnog prometa zadužena za naplatu javnih prihoda (Financijska agencija) da naknadu koja pripada Poreznoj upravi, u visini od 5% od ukupno naplaćenih prihoda, obračuna i uplati u Državni proračun i to do zadnjeg dana u mjesecu za protekli mjesec.« briše se.

Članak 10.

Članak 18. briše se.

Članak 11.

Ova Odluka objaviti će se u »Narodnim novinama« te u »Službenim novinama Općine Pisarovina«.

Ova Odluka stupa na snagu 1. siječnja 2020. godine.

Klasa: 021-05/19-50/11
 Urbroj: 238/21-01-19-23
 Pisarovina, 12. prosinca 2019.

Predsjednik Općinskog vijeća
 Tomo Smolković, v. r.
### NN 125/2019 (20.12.2019.), Odluka o porezima Općine Podstrana

Općina Podstrana

2518

Na temelju članka 20. stavka 1. Zakona o lokalnim porezima (»Narodne novine« broj 115/16, 101/17) i članka 30. Statuta Općine Podstrana (»Službeni glasnik Općine Podstrana« broj 02/18), Općinsko vijeće Općine Podstrana, na 29. sjednici Općinskog vijeća održanoj 26. studenoga 2019. godine, donijelo je

ODLUKU

O POREZIMA OPĆINE PODSTRANA

I. OPĆA ODREDBA

Članak 1.

Ovom se odlukom utvrđuju lokalni porezi koji su izvori prihoda Općine Podstrana, stope prireza porezu na dohodak i poreza na potrošnju, visina poreza na kuće za odmor te nadležno porezno tijelo za utvrđivanje i naplatu, poreza na potrošnju i poreza na kuće za odmor.

II. VRSTE POREZA

Članak 2.

Općini pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 10%.

2. Porez na potrošnju

Članak 4.

Porez na potrošnju plaća se na potrošnju alkoholnih pića (vinjak, rakiju i ostala žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 3%.

3. Porez na kuće za odmor

Članak 5.

Porez na kuće za odmor plaća se 15,00 kuna po jednom četvornom metru korisne površine kuće za odmor.

III. UTVRĐIVANJE I NAPLATA

Članak 6.

Poslove utvrđivanja i naplate poreza na potrošnju i poreza na kuće za odmor obavljat će Ministarstvo financija, Porezna uprava.

Članak 7.

Obračunavanje i plaćanje lokalnih poreza i prireza porezu na dohodak nadziru i ovlašteni djelatnici upravnih tijela Općine Podstrana.

IV. PRIJELAZNE I ZAVRŠNE ODREDBE

Članak 9.

Stupanjem na snagu ove odluke prestaje važiti Odluka o porezima Općine Podstrana (»Službeni glasnik Općine Podstrana« broj 19/2017, 26/17, 35/17 i »Narodne novine« 61/17, 121/17, 16/18).

Članak 10.

Ova odluka stupa na snagu osmoga dana od dana objave u »Službenom glasniku Općine Podstrana«.

Ova će odluka biti objavljena u »Narodnim novinama«.

Klasa: 021-05/19-01/10
 Urbroj: 2181/02-1-19-13
 Podstrana, 26. studenoga 2019.

Predsjednik Općinskog vijeća
 prof. dr. sc. Jugoslav Bagatin, v. r.